Ég vinn með alveg einstakri konu sem var að byrja í móttökunni á auglýsingastofunni sem ég vinn á – hún Sigga mín er einstök og með best klæddu konum landsins . En ástæðan fyrir því að ég byrja þessa færslu á því að skrifa um Siggu mína er sú að hún kom færandi hendi þegar ég var að hugsa í hverju ég ætti að vera á sýningu Hildar Yeoman á föstudagskvöldið . Ég hafði ákveðið að vera í nýju buxunum mínum frá JÖR og vantaði eitthvað við þær . Þá mætti Sigga mín með poka sem innihélt glænýja peysu frá Kenzo sem hún hafði verið að kaupa sér – hún tók ekki annað í mál en að ég myndi fá hana að láni og klæðast um kvöldið – við buxurnar og svarta pinnahæla . Hér er ég með nýja Garnier primerinn sem grunn ( hann er á leiðinni til Íslands ) , DiorSkin Nude BB kremið sem grunn og Infallible 24H farðann frá L’Oreal yfir . Í augabrúnirnar setti ég matta staka Chocolate Chic augnskuggann frá Maybelline . Í hárinu er Sassoon hárfroðan góða sem hárið mitt er að elska þessa dagana ; ) Litli maðurinn minn pósaði svo rosalega skemmtilega á einni mynd með mömmu sinni áður en hún fór . Sætara myndavélabros hef ég ekki séð og greinilegt að drengurinn sé að læra af mömmu sinni : D Sýningin hennar Hildar Yeoman var alveg stórkostleg og ég mun sýna ykkur fleiri myndir baksviðs seinna í dag ! Að lokum vil ég þakka Siggu minni innilega fyrir lánið á þessari fallegu peysu sem fæst í Gottu á Laugaveginum ; ) Æj hún Sigga !! * * Ég þekkti hana þegar ég var lítil stelpa : ) Við Alexandra Ásta vorum svo góðar vinkonur ! : ) Mikið sem hún Sigga er yndisleg í alla staði ! Og þvílíkt flott kona ! Langt síðan ég hitti hana síðast en frábær er hún í alla staði og mikil smekkmanneskja ! Bið að heilsa henni ! ; )